וולאס שון

וולאס מייקל שון (באנגלית: Wallace Michael Shawn; נולד ב-12 בנובמבר 1943) הוא שחקן, מחזאי, מסאי ותסריטאי אמריקאי-יהודי. הוא ידוע בעיקר בזכות תפקידיו הקולנועיים בסרטים "ארוחת הערב שלי עם אנדרה", "הנסיכה הקסומה" ו"קלולס", דיבוב דמותו של רקס ב"צעצוע של סיפור", וגילום דמותו של ד"ר סטרג'ס בסדרה "שלדון הצעיר". שון ידוע גם בהתבטאויותיו נגד מדינת ישראל ותמיכתו בפלסטינים.

== ביוגרפיה ==
שון נולד ב-12 בנובמבר 1943 בעיר ניו יורק, למשפחה יהודית.<ref></ref> הוריו היו העיתונאית ססיל (לבית ליון, 1906–2005) וויליאם שון (1907–1992), העורך הוותיק של ה"ניו יורקר". יש לו שני אחים תאומים צעירים: המלחין אלן שון,<ref name="musicference3">see pg. </ref> ומרי, שהיא אוטיסטית ומתגוררת במוסד.<ref name=":1"></ref>

שון למד בבית ספר תיכון פרטי לאמנויות ליברליות בפוטני, ורמונט. הוא סיים תואר ראשון בהיסטוריה באוניברסיטת הרווארד. הוא למד פילוסופיה, פוליטיקה וכלכלה ולטינית, במודלין קולג', אוקספורד, מתוך כוונה להיות דיפלומט. הוא גם נסע להודו כמורה לאנגלית בתוכנית פולברייט.

== קריירה ==
=== מחזאי ===
מעורבותו של שון בתיאטרון החלה ב-1970 כאשר פגש את אנדרה גרגורי, שביים מאז כמה ממחזותיו. כשחקן במה, הוא הופיע בעיקר במחזות שלו ובפרויקטים אחרים עם גרגורי.

מחזותיו המוקדמים של שון, כמו "מארי וברוס" (1978), הציגו קונפליקטים רגשיים ומיניים בסגנון אבסורדי, עם שפה לירית ואלימה כאחד.<ref></ref> מחזהו "מחשבה בשלושה חלקים" משנת 1977 עורר מחלוקת בלונדון כאשר ההפקה נחקרה על ידי צוות שוטרים והותקפה בפרלמנט לאחר האשמות על תוכן פורנוגרפי.<ref></ref> שון קיבל פרס אובי על מחזאי ב-1975, על הלילה המאוחרת שלנו.<ref>1975 Obie Awards
</ref>

שון גם כתב פרשנות פוליטית עבור The Nation, ובשנת 2004 הוא פרסם את המגזין הפוליטי המתקדם שהיה בעל גיליון אחד בלבד Final Edition, ובו ראיונות ומאמרים של ג'ונתן של, נועם חומסקי, מארק סטרנד ודבורה אייזנברג.

=== משחק ===
הוא עשה את הופעת הבכורה שלו בסרט ב-1979, כשגילם את בעלה לשעבר של דיאן קיטון ב"מנהטן" של וודי אלן וסוכן ביטוח בסרט "כל הג'אז הזה" של בוב פוסה. תפקידיו הקולנועיים הידועים ביותר כוללים את ארל ב"פולשים מוזרים" (1983), "צללים וערפל" (1991) ומר הול ב"קלולס" (1995). לאחר שראתה את הופעתו ב"ארוחת הערב שלי עם אנדרה" (1981), מנהלת הליהוק ג'נט הירשנסון כל כך אהבה את איך שהוא אמר את המילה "בלתי נתפס" ("inconceivable") עד שהיא ליהקה אותו לתפקיד ויזיני בסרט "הנסיכה הקסומה" (1987). תפקידים נוספים שלו היו הברון פון ווסטפאלן ב"עלילות סאות'לנד", "ג'ורכ' בונד ב"קללת אבן העקרב הירוקה" (2001), סיירוס רוז בסדרה "אחת שיודעת" ועזרא בסרט "הטירה המכושפת" (2003) ו"מלינדה ומלינדה" (2004).

בשנת 2018, הוא הצטרף לצוות השחקנים של "שלדון הצעיר" בתפקיד ד"ר ג'ון סטרג'יס, החבר של קוני, סבתו של שלדון, והפרופסור לפיזיקה של שלדון.<ref name="archrecord.construction.com"></ref><ref>
</ref>

שון כיכב בסרטו של וודי אלן מ-2020 "הפסטיבל של ריפקין" המתרחש בסן סבסטיאן, ספרד,<ref></ref> ובמקביל הביע תמיכה פומבית בוודי אלן ויצא להגנתו.

=== כמדבב ===
שון הוא מדבב של סרטי אנימציה וסדרות טלוויזיה, כולל רקס בזיכיון "צעצוע של סיפור", "מפלצות בע"מ" במהלך סרטון בסיום, "Kingdom Hearts III", מזור ב"משפחת סופר-על", ברטרם ב"איש משפחה", מונק ב"אגדה ש'מגדה", פול פיראט סגול ב"טום וג'רי: הרעד לי את השפם", וכקריקטורה של עצמו ב"בוג'ק הורסמן".

== חיים אישיים ==

הוא נמצא בזוגיות של שנים רבות עם הסופרת דבורה אייזנברג.<ref name="TPR"></ref> מתגורר כיום בשכונת צ'לסי במנהטן.<ref></ref> שון הוא יהודי ומזהה עצמו כאתאיסט.

ב-2021 האשימה אותו השחקנית לורן ליין בהטרדה מינית.

=== דעותיו הפוליטיות ===
הוא התייחס לעצמו כאל סוציאליסט במאמרו "למה אני קורא לעצמי סוציאליסט: האם העולם הוא באמת במה?", שהתפרסם באינטרנט ואחר כך במאמריו.<ref></ref>

הוא הביע את תמיכתו בעם הפלסטיני במהלך מבצע צוק איתן.<ref></ref>

הוא חבר בקול היהודי לשלום, ארגון יהודי אמריקאי המתנגד לפעילות ישראל בשטחים, ונמצא בוועדה המייעצת.

ב-2023 במהלך מלחמת חרבות ברזל יצא נגד פעולות ישראל בעזה והצהיר על תמיכה בפלשתינאים.<ref></ref> מאוחר יותר, שון, יחד עם עוד קבוצה של 54 אמנים ואישים בתעשיית הבידור, חתם על מכתב פתוח לנשיא ג'ו ביידן שקרא להפסקת אש בעזה ובישראל. המכתב הדגיש את המשבר ההומניטרי בעזה, וקרא לשחרור בטוח של בני הערובה, ולהקלה על סיוע הומניטרי להגיע לנזקקים.<ref></ref>

== קישורים חיצוניים ==

* 

== הערות שוליים ==

קטגוריה:חברי האקדמיה האמריקאית לאמנויות ולספרות
קטגוריה:דיסני: אישים
קטגוריה:סוציאליסטים אמריקאים
קטגוריה:אתאיסטים אמריקאים
קטגוריה:אמריקאים שנולדו ב-1943